Univerzitet u Sarajevu

Elektrotehnički fakultet

Predmet: Objektno orijentisana analiza i dizajn

Odgovorni profesor: R. prof. dr. Dženana Đonko, dipl. ing. el.

Odgovorni asistent: Emir Cogo

Projektni tim:

Krupalija Ehlimana, član

Kupusović Elma, vođa

Muftić Belma, član

**PREDMET:** Zapisnik sa sastanka br. 2

Sastanak je počeo na vrijeme i prisustvovali su mu svi članovi tima. Svi članovi tima prethodno su uredno i na vrijeme obaviješteni o Dnevnom redu sastanka.

Prema Tački 1., svim članovima bilo je omogućeno da iznesu primjedbe na dosadašnji tok projekta te da predlože promjene, no većih primjedbi nije bilo. Svi članovi tima saglasno su odlučili da se projekat ne bavi problematikom glasača koji ne žele glasati, budući da je ćlan tima Belma izrazila zabrinutost da bi projekat bio preopširan ukoliko bi se to implementiralo. Također je odlučeno da glasači ne trebaju imati svoje accounte, već da samo administrator treba imati poseban - privilegovani pristup sistemu.

Član tima Ehlimana predstavila je prvu verziju dijagrama aktivnosti, koji je na sastanku dopunjen i unaprijeđen. Dogovoreno je da će se isti implementirati solidarno, svaki član po 3 dijagrama (naravno, kada projektni zadatak bude objavljen, i to blagovremeno).

Kao i na prethodnom sastanku, svi članovi tima usaglasili su da postoje 4 slučaja upotrebe koji se tiču glasača - glasanje, pronalazak biračkog mjesta, pretraga kandidata i informisanje o glasačkom sistemu. Precizirani su slučajevi upotrebe koji se tiču administratora - dodavanje kandidata ostalo je isto kao po prethodnom dogovoru, dodan je slučaj upotrebe - izmjena podataka o kandidatima, te je promijenjena razrada brisanja kandidata - umjesto automatskog brisanja najmanje popularnih (što nije ni fer, ni zakonito, ni realno, jer se ne smije onemogućiti kandidatu da se glasa za njega samo jer je nepopularan), administrator je jedini koji ima pravo obrisati kandidata, no samo nakon što sam kandidat podnese zahtjev za povlačenje kandidature. Svi članovi tima usaglasili su se oko ovog pitanja, te potvrdili da je pravljenje naprijed navedenih izmjena najbolje za projekat.

Prema tački 4. Dnevnog reda, početna verzija dijagrama aktivnosti predstavljena u okviru ispunjenja tačke 2. Dnevnog reda dopunjena je do adekvatnog ispunjavanja svih uslova - formalnih i logičkih - iako nije isključena mogućnost izmjena i dopuna pri crtanju istih koristeći program *Visual Paradigm*. Svi članovi učestvovali su u preciziranju, provjeri i poboljšanju svih dijagrama aktivnosti.

Svi članovi tima još jednom su imali priliku za eventualnu promjenu projektnih zadataka u okviru implementacije programskog rješenja projekta, no do istih nije došlo - specifikacije su ostale iste kao što je dogovoreno na prethodnom sastanku, uz saglasnu volju svih članova tima.

Svi članovi tima saglasno su odlučili da se tačka 6. Dnevnog reda može preskočiti, budući da je o implementaciji razgovarano usmenim putem između sastanaka te su tom prilikom utvrđeni svi detalji oko konkretne implementacije projekta, s tim da će se klasni sistem formirati u okviru nekog od narednih sastanaka - kada projektni zadatak u kojem se isto traži bude specificiran.

Sastanak je završen po protokolu, nakon što su svi članovi tima još jednom prošli kroz sve tačke Dnevnog reda kako bi se uvjerili da ništa nije izostavljeno.

Prilog: Dnevni red za Sastanak br. 2, sastavila Muftić Belma

Sastanku prisustvovali:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kupusović Elma, vođa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muftić Belma, član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krupalija Ehlimana, član

Sarajevo, 15.3.2017. godine

**Dnevni red sastanka br. 2**

Vrijeme sastanka: 15.3.2017. godine

Mjesto sastanka: po dogovoru

**Tačka 1.**

Iznošenje primjedbi na trenutni plan izrade projekta - ukoliko se nekome ne sviđa neka od ideja, neki od slučajeva upotrebe ili trenutni izgled GUI-ja osmišljen od strane člana tima Belme, imati će priliku da upozna ostale članove sa istim stavovima te da predloži ili ukidanje, ili zamjenu problematičnih tačaka boljima.

**Tačka 2.**

Iznošenje sopstvenih prijedloga za dijagram slučajeva upotrebe - svaki član tima dužan je napraviti ili prototip dijagrama, ili u tezama zabilježiti sve slučajeve upotrebe, sudionike sistema i detaljno objasniti iste. Na sastanku br.2 svi članovi tima trebaju postići konsenzus o konačnoj verziji dijagrama slučajeva upotrebe, te dogovoriti koji član tima će isti implementirati koristeći software *Visual Paradigm*.

**Tačka 3.**

Preciziranje slučajeva upotrebe - budući da je naredni dijagram koji je neophodno implementirati dijagram aktivnosti, neophodno je da članovi tima detaljno razrade šta svaki slučaj upotrebe tačno predstavlja, od kojih aktivnosti se sastoji, koji sudionici sistema su u interakciji u svakom slučaju upotrebe i sve ostale funkcionalnosti. Poželjno je da članovi tima postignu konsenzus o svim slučajevima upotrebe.

**Tačka 4.**

Implementacija dijagrama aktivnosti - svaki član tima obavezan je da ponudi ideju kako tačno implementirati dijagrame aktivnosti za svaki od slučajeva upotrebe sistema. Ova tačka izvršiti će se samo ukoliko svi članovi tima postignu koscenzus u Tački 3.

**Tačka 5.**

Prolazak kroz file *SpecifikacijaProjekat* dostupan na *courseware*-u fakulteta - članovi tima na sastanku br.1 dali su osnovne ideje o implementaciji projekta. Na sastanku br.2 potrebno je razraditi svaku stavku implementacije te dodijeliti zadatke svim članovima tima (zadaci moraju biti ravnomjerno raspoređeni!) shodno kapacitetima, afinitetima i talentima članova. Poželjno bi bilo i da članovi tima sami sebi zadaju rokove dokad će se određeni zadatak izvršiti, kako bi se projekat što prije implementirao.

**Tačka 6.**

Iznošenje prijedloga za implementaciju projekta - budući da se o implementaciji projekta samo kratko i implicitno diskutovalo na sastanku br.1, svi članovi tima dužni su da iznesu sve prijedloge vezane za samu implementaciju online sistema te da iste detaljno obrazlože. Svi članovi tima trebaju učestvovati u svim stavkama implementacije, a ne samo onaj član koji će istu implementirati.

Nakon završetka sastanka br. 2, zapisničar tima će dostaviti Zapisnik ostalim članovima tima najkasnije dva dana od njegovog održavanja.

Sarajevo, 14.3.2017. godine,

Belma Muftić, član tima